
VIENOŠANĀS Nr. 1
[bookmark: _Hlk57967883]pie 09.07.2024. līguma Nr. 3-L-1/407/2024
par celtniecības materiālu, elektropreču un santehnikas iegādi

Rīgā, 								          Datums skatāms laika zīmogā

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) (turpmāk – Pasūtītājs), tās rektora Aigara Pētersona personā, kurš rīkojas atbilstīgi Rīgas Stradiņa universitātes Satversmei, no vienas puses, un 
Sabiedrība ar ierobežotu atbildību "Tirdzniecības nams "Kurši"" (turpmāk – Pārdevējs), kuru uz statūtu pamata pārstāv tās valdes priekšsēdētājs Agnis Bērziņš un valdes loceklis Raimonds Lieksnis, no otras puses (abi kopā – Puses),
ievērojot, ka 
· starp Pusēm 2024. gada 9. jūlijā noslēgts līgums Nr. 3-L-1/407/2024 par celtniecības materiālu, elektropreču un santehnikas iegādi (turpmāk – Līgums);
· Pasūtītājs ir saņēmis Pārdevēja 2024.gada 15.oktobra vēstuli Nr. L–09/388 “Par KURŠI Cēsu veikala slēgšanu un preču pasūtījumu izpildi” (turpmāk - Vēstule). Vēstulē minēts, ka Pārdevējs pieņēmis lēmumu slēgt veikalu adresē Cēsīs, Rūpniecības ielā 12A un tas būs atvērts klientiem līdz 2024.gada 27.oktobrim (ieskaitot). Ņemot vērā minēto, Pārdevējs lūdz Pasūtītāju izskatīt iespēju Līgumā noteikto preces izsniegšanas adresi (ja Preces piegādi uzņēmies Pasūtītājs) Cēsīs, Rūpniecības ielā 12A aizstāt ar adresi – “Ķeizari”, Kocēnu pagasts, Valmieras novads;
· [bookmark: _Hlk180656124]Saskaņā ar atklāta konkursa “Celtniecības materiālu, elektropreču un santehnikas iegāde” (Iepirkuma identifikācijas Nr. RSU 2024/52/AK) (turpmāk – Atklāts konkurss), kura rezultātā noslēgts Līgums, nolikuma 5.11.2. punktu Līguma izpildītājam ir jānodrošina preču izsniegšana Pasūtītājam ne vairāk kā 60 (sešdesmit) km attālumā no adreses - Sporta bāze “Taurene” Cēsu rajons, Vecpiebalgas novads, Taurenes pagasts”;
· Preču izsniegšanas adrese “Ķeizari”, Kocēnu pagasts, Valmieras novads atrodas 54.3 km attālumā no adreses - Sporta bāze “Taurene” Cēsu rajons, Vecpiebalgas novads, Taurenes pagasts”, līdz ar to Pārdevējs nodrošina uz Atklāta konkursa un Līguma noslēgšanas brīdi izvirzītās prasības;
· Līguma 10.5. punkta nosacījumi paredz, ka būtiskas izmaiņas Līgumā ir pieļaujamas atbilstoši PIL 61.panta noteikumiem, un var attiekties uz Līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas, un, kas Līguma slēgšanas brīdī nepastāvēja un nebija saprātīgi prognozējami;
· Publisko iepirkumu likuma 61. panta trešās daļas 3. punktā noteikts, ka iepirkuma līguma grozījumi ir pieļaujami, ja iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
pamatojoties uz Publisko iepirkumu likuma 61. panta trešās daļas 3. punkta regulējumu kopsakarā ar Līguma 10.5. punktā paredzēto iespēju veikt grozījumus Līgumā, noslēdz šāda satura vienošanos (turpmāk – vienošanās):
1. Puses vienojas Līguma 1.4.3.apakšpunktu izteikt šādā redakcijā: ““Ķeizari”, Kocēnu pagasts, Valmieras novads, darba laikā”. 
2. Pārējā daļā Līguma nosacījumi paliek nemainīgi.
3. Vienošanās stājas spēkā tās abpusējas parakstīšanas dienā un ar spēkā stāšanās dienu kļūst par  Līguma neatņemamu sastāvdaļu.
4. Vienošanās ir sagatavota latviešu valodā uz 2 (divām) lapām, noformēta elektroniskā dokumenta veidā. Pusēm ir pieejama abpusēji parakstīta Vienošanās elektroniskā formātā.
5. Pušu paraksti un rekvizīti:
	Pasūtītājs:
Rīgas Stradiņa universitāte
Reģ. Nr. 90000013771
Adrese: Dzirciema iela 16, Rīga, LV-1007



Rektors 
Aigars Pētersons

__________________________
 (paraksts)
	Pārdevējs: 
Sabiedrība ar ierobežotu atbildību "Tirdzniecības nams "Kurši""
Reģ.Nr. 40003494995
Adrese: Lubānas iela 193, Ulbroka, Stopiņu pagasts, Ropažu novads,  LV-1021
Valdes priekšsēdētājs 
Agnis Bērziņš 

__________________________
(paraksts)
Valdes loceklis 
Raimonds Lieksnis
__________________________
(paraksts)

